**ОБЩИНСКА ИЗБИРАТЕЛНА КОМИСИЯ**

**ОБЩИНА СОЗОПОЛ, ОБЛАСТ БУРГАС**

**РЕШЕНИЕ**

**№ 3-МИ**

**Созопол, 14.09.2019 г.**

ОТНОСНО: Определяне начина и мястото на обявяване на приетите от Общинската избирателна комисия (ОИК) решения

На основание чл. 87, ал. 2 от Изборния кодекс и т. 18 от Решение на ЦИК № 848-МИ/28.08.2015 г. и по реда на чл. 85, ал. 4 и 6 от Изборния кодекс, Общинската избирателна комисия – Созопол

**Р Е Ш И:**

1. Решенията на ОИК се обявяват незабавно след приемането им чрез поставяне на информационното табло на ОИК, разположено на североизточната фасада на сградата на Общински съвет – Созопол, намираща се на адрес: гр. Созопол, ул. „Аполония” № 34, както и на интернет страницата на ОИК Созопол.

2. На екземплярите от решенията, които се обявяват, се отбелязват датата и часът на поставянето им на информационното табло по т. 1 и се подписват от двама членове на комисията, излъчени от различни партии и коалиции.

3. Екземплярите от обявените решения се свалят не по-рано от три дни от поставянето им на информационното табло и се съхраняват в архива на комисията. Върху екземпляра се отбелязват датата и часът на свалянето и той се подписва от двама членове на комисията от различни партии и коалиции.

Решението може да бъде оспорено в тридневен срок от обявяването му пред Централната избирателна комисия.

Председател:

***подпис***

Виржиния Хайк

Секретар:

***подпис***

Костадина Хрусанова